Pierre Droessaert

De Peter Léon Franz (Pierre) Droessaert, gebuer den 30. Dezember 1923 an der Stad Lëtzebuerg, an do gestuerwen den 31. Dezember 1997, war e lëtzebuergesche Moler, deen och am Modelage geschafft huet.

Liewen
De Pierre Droessaert war e Jong vum Cafésbesëtzer Léon Droessaert an der Anna Baumbach.Gebuertsschäin n° 892, 1923. No senger Primärschoul zu Bouneweg ass hien an de Kolléisch gaangen, duerno an de Stater Jongelycée, huet awer säin Ofschloss am Kolléisch gemaach.

1943 gouf hien zwangsrekrutéiert,"Pierre Droessaert", Fédération des enrôles de force. konnt sech awer 1944 erëm op Lëtzebuerg duerchschloen.

Am Abrëll 1945 huet hie sech zu Paräis an der "École nationale supérieure des beaux-arts" ageschriwwen an ass parallel dozou a Coursen am "Institut d'art et d'archéologie" gaangen.Lambert Herr (1992) Anthologie des arts au Luxembourg. Luxembourg: Éditions Emile Borschette. ISBN 2-87982-034-0. S. 76; Lambert Herr (2001) Signatures, portraits et auto-portraits : artistes plasticiens au Luxembourg. Luxemburg: Éditions Saint-Paul. ISBN 2-87963-382-6.
S. 67. 1948 goung hien hannescht op Lëtzebuerg an huet säi Stage pédagogique am Lycée de jeunes filles an am Lycée de garçons gemaach. 1953 huet hie sech mat der Musekerin Marianne Bintner bestuet."Mariages", Luxemburger Wort, 25. Juli 1953. D'Koppel krut dräi Kanner.

Hie war Member vum Kënschtlerveräin Cercle artistique de Luxembourg (CAL), wou hie vun 1974 un, un de Salonen deelgeholl huet."Pierre Droessaert", Lëtzebuerger Konschtlexikon, MNAHA. Bis zu senger Pensioun 1986 huet de Pierre Droessaert als Zeecheprofesser am Escher Jongelycée an am Stater Kolléisch geschafft.

Wierker
De Pierre Droessaert ass bekannt fir seng Portraiten, seng Landschaften a seng Nature-morten.

Den Aadler um Patton-Monument zu Ettelbréck(Bild hei niewendrun) gouf vum Pierre Droessaert entworf, a vum Aurelio Sabbatini realiséiert."25. Remembrance-Day in Ettelbrück", Luxemburger Wort, 27. Mai 1978.

 Gielercher 
 Commandeur vum Ordre de Mérite du Grand-Duché de Luxembourg (Promotioun 1979)Ordensverleihungen für das Professoren- und Lehrkorps am Luxemburger Wort vum 25. Juni 1979 op der Säit 6 op eluxemburgensia.lu gekuckt den 2. November 2022

Quell
 Nelly Lecomte: "Liberté. je te nomme..."(Aragon) Portrait du peintre Pierre Droessart, in: , 1993/2

 Referenzen an Notten 

Kategorie:Gebuer 1923
Kategorie:Lëtzebuergesch Moler
Kategorie:Zwangsrekrutéiert
Kategorie:Commandeur de l'Ordre de Mérite du Grand-Duché de Luxembourg
Kategorie:Gestuerwen 1997
Kategorie:Membere vum Cercle artistique de Luxembourg